钦定古今图书集成/明伦汇编/官常典/第375卷 > 元
## 钦定古今图书集成/明伦汇编/官常典/第375卷 > 元

元设光禄寺，掌“起运米麹诸务，领尚饮、尚酝局、沿路
酒坊、各路布种诸事”，而隶于宣徽院。

按《元史百官志》：“宣徽院，秩正三品，掌供玉食，凡稻粱、
牲牢、酒醴、蔬果庶品之物，燕享宗戚宾客之事，及诸
王宿卫怯怜口粮食，蒙古万户、千户合纳差发，系官
抽分，牧养孳畜，岁支刍草、粟菽羊马价直，收受阑遗
等事，与尚食、尚药、尚酝三局皆隶焉。所辖内外司属，
用人则自为选。”其属附见：

光禄寺，秩正三品，掌起运米麹诸事，领尚饮、尚酝局、
沿路酒坊、各路布种事。至元十五年，罢都提点。置寺，
设卿一员、少卿三员、主事一员、照磨一员、管勾一员。
二十年，改尚酝监，正四品。二十三年，复为光禄寺。卿
二员，少卿、丞各一员。二十四年，增少卿一员。二十五
年，拨隶省部。三十一年，复隶宣徽。延祐七年，降从三
品，后复正三品。定置卿四员，正三品；少卿二员，从四
品；丞二员，从五品；主事二员，从七品；令史八人，译史、
知印各二人，通事一人，奏差二十四人，典吏三人，蒙
古书写一人。

大都尚饮局，秩从六品。中统四年始置，设大使、副使
各一员，俱带金符，掌酝造上用细酒。至元十二年，增
副使二员。十五年，升从五品，置提点一员。后定置提
点一员，从五品；大使一员，正六品；副使二员，正七品。
上都尚饮局，秩正五品。皇庆中，始置提点一员，大使、
副使各一员，品秩同上。

大都尚酝局，秩从六品，掌酝造诸王百官酒醴。中统
四年，立御酒库，设“金符宣差。”至元十一年，始设提点。
十六年，改尚酝局从五品，置提点一员，从五品；大使
一员，正六品；副使二员，正七品；直长一员，正八品。
上都尚酝局，秩从五品。至元二十九年始置，设提点
一员，大使一员，副使、直长各一员，品秩同上。

大都醴源仓，秩从六品，掌受“香莎苏门等酒材糯米，
乡贡麹药，以供上酝，及岁赐诸王百官者。”至元二十
五年始置，设提举一员，从六品；大使一员，从七品；副
使一员，正八品。

上都醴源仓，秩从九品，掌受“大都转输米麹，并酝造
车驾临幸次舍供给之酒。”至元二十五年始置，设大
使一员，直长一员。

尚珍署，秩从五品，掌收济宁等处田土子粒，以供酒
材。至元十三年始立。十五年，罢入有司。二十三年复
置，设达鲁花赤一员，令一员，并从五品；丞二员，正七
品；吏目二员。

安丰怀远等处稻田提领所，秩从九品。掌稻田布种，
岁收子粒，转输醴源仓。定置提领二员。

尚食局，秩从五品，掌供御膳及出纳油面酥蜜诸物。
至元二年，置提点，领进纳百色生料。二十年，省并尚
药局为“尚食局，别置生料库。本局定置提点一员，从
五品；大使一员，正六品；副使二员，正七品；直长一员，
正八品。”

大都生料库，秩从五品。至元十一年，置生料野物库，
隶尚食局。二十年，别置库，拟内藏库例，置提点二员，
从五品；大使二员，正六品；副使三员，正七品。

上都生料库，秩从五品，掌受“弘州、大同虎贲、司农等
岁办油面，大都起运诸物，供奉内府，放支宫人宦者
饮膳。”提点一员，大使一员，副使二员，品秩同上；直长
一员，正八品。

大都大仓、上都大仓，秩正六品，掌内府支持米豆，及
酒材米麹药物。至元五年初立，设官三员，俱受制国
用使司札付。十二年，改立提举大仓，设官三员，隶宣
徽。二十五年，升正六品。定置二仓，各设提举一员，正
六品；大使一员，从六品；副使一员，从七品。

沙糖局，秩从五品，掌沙糖蜂蜜煎造，及方贡果木。至元十三年始置，秩从六品。十七年，置提点一员。十九
年，升从五品，置达鲁花赤一员，从五品；提点一员，从
五品；大使一员，正六品；副使一员，正七品。

永备仓，秩从五品。至元十四年始置，给“从九品印，掌
受两都仓库起运省部计置油面诸物，及云需府所
办羊物，以备车驾行幸膳羞。”二十四年，升从五品，置
提点一员，从五品；大使一员，正六品；副使各一员，正
七品。

丰储仓，秩从九品。大使一员。掌出纳车驾行幸，支持
膳羞。

满浦仓，秩正八品，掌收受各处子粒米面等物，以待
转输京师。至元二十五年始置，设大使一员，正八品；
副使一员，正九品。

龙庆栽种提举司，秩从五品，管领缙山岁输粱米，并
易州、龙门、净边官园瓜果桃梨等物，以奉上供。至元
十七年，始置提举司。延祐七年，缙山改为龙庆州，因
以名之。定置达鲁花赤一员，提举一员，并从五品；同
提举一员，从六品；副提举一员，从七品。

弘州种田提举司，秩正六品，掌输纳麦面之事，以供
内府。定置达鲁赤花一员，提举一员，并正六品；同提
举一员，正七品；副提举一员，正八品；直长一员。

### 世祖至元五年夏五月辛亥朔以尚食尚果尚酝三局隶宣徽院

按：《元史世祖本纪》云云。

至元十五年夏四月辛未，置光禄寺，以同知宣徽院
事秃剌铁木儿为光禄卿。冬闰十一月甲寅，幸光禄
寺。

按：《元史世祖本纪》云云。

至元二十二年春二月己巳，设立供膳司，职从五品，
达鲁花赤、令、丞各一员。

按：《元史世祖本纪》云云。

至元二十五年。夏六月壬申。命光禄寺毋隶宣徽院
按《元史世祖本纪》云云。

至元二十六年春正月甲辰，复立光禄寺。

按：《元史世祖本纪》云云。

至元三十一年夏四月甲午，成宗即位。六月壬辰，复
以光禄寺隶宣徽院。

按：《元史成宗本纪》云云。